CELEX: 32020D0556
Language: da
Date: 2020-04-21 00:00:00
Title: Rådets afgørelse (EU) 2020/556 af 21. april 2020 om forlængelse af den midlertidige fravigelse af Rådets forretningsorden, der blev indført ved afgørelse (EU) 2020/430, i lyset af rejsevanskeligheder forårsaget af pandemien med covid-19 i Unionen

23.4.2020   
               
               
                  DA
               
               
                  Den Europæiske Unions Tidende
               
               
                  LI 128/1
               
            
         RÅDETS AFGØRELSE (EU) 2020/556
         af 21. april 2020
         om forlængelse af den midlertidige fravigelse af Rådets forretningsorden, der blev indført ved afgørelse (EU) 2020/430, i lyset af rejsevanskeligheder forårsaget af pandemien med covid-19 i Unionen
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 240, stk. 3, og
         ud fra følgende betragtninger:
         
                     (1)
                  
                  
                     Rådets afgørelse (EU) 2020/430 (1) indførte en fravigelse af artikel 12, stk. 1, første afsnit, i Rådets forretningsorden (2) på en måned for så vidt angår afgørelser om brug af den almindelige skriftlige procedure, når disse afgørelser træffes af Komitéen af Faste Repræsentanter for Medlemsstaternes Regeringer (Coreper). Denne fravigelse udløber den 23. april 2020.
                  
               
                     (2)
                  
                  
                     I afgørelse (EU) 2020/430 fastsættes det, at hvis ekstraordinære omstændigheder fortsat berettiger det, kan Rådet forny nævnte afgørelse.
                  
               
                     (3)
                  
                  
                     Eftersom de ekstraordinære omstændigheder forårsaget af covid-19-pandemien fortsat foreligger, og eftersom et antal ekstraordinære forebyggelses- og inddæmningstiltag iværksat af medlemsstaterne stadig er gældende, er det nødvendigt at forlænge fravigelsen fastsat i artikel 1 i afgørelse (EU) 2020/430 med en yderligere periode på en måned —
                  
               VEDTAGET DENNE AFGØRELSE:
         
            Artikel 1
            Fravigelsen fastsat i artikel 1 i afgørelse (EU) 2020/430 forlænges hermed med en periode på en måned fra den 23. april 2020.
         
         
            Artikel 2
            Denne afgørelse har virkning fra dagen for vedtagelsen.
            Den offentliggøres i Den Europæiske Unions Tidende.
         
         
            Udfærdiget i Bruxelles, den 21. april 2020.
            
               
                  På Rådets vegne
               
               G. GRLIĆ RADMAN
               
                  Formand
               
            
         
         
            (1)  Rådets afgørelse (EU) 2020/430 af 23. marts 2020 om en midlertidig fravigelse af Rådets forretningsorden i lyset af rejsevanskeligheder forårsaget af pandemien med covid-19 i Unionen (EUT L 88 I af 24.3.2020, s. 1).
         
            (2)  Rådets afgørelse 2009/937/EU af 1. december 2009 om vedtagelse af Rådets forretningsorden (EUT L 325 af 11.12.2009, s. 35).